CELEX: 32016D0228
Language: et
Date: 2015-07-14 00:00:00
Title: Nõukogu otsus (EL) 2016/228, 14. juuli 2015, kriisilahendusmenetluse kohta

18.2.2016   
            
            
               ET
            
            
               Euroopa Liidu Teataja
            
            
               L 41/20
            
         NÕUKOGU OTSUS (EL) 2016/228,
   14. juuli 2015,
   kriisilahendusmenetluse kohta
   EUROOPA LIIDU NÕUKOGU,
   võttes arvesse nõukogu 1. detsembri 2009. aasta otsust 2009/937/EL (1), millega võetakse vastu nõukogu kodukord, ning eriti selle artikli 12 lõiget 1 ja artikli 14 lõiget 1,
   ning arvestades järgmist:
   
               (1)
            
            
               Euroopa Parlamendi ja nõukogu 15. juuli 2014. aasta määruse (EL) nr 806/2014 (millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010) (2) artikli 18 lõikega 7 kehtestatakse kriisilahendusmenetlus, mille kohaselt võidakse nõukogul paluda teha otsus kriisilahendusskeemi vastuvõtmise kohta.
            
         
               (2)
            
            
               Alates 1. jaanuarist 2016 võib nõukogu lihthäälteenamusega esitada komisjoni ettepaneku põhjal kriisilahendusskeemi kohta vastuväiteid või kiita ühtse kriisilahendusnõukogu vastu võetud kriisilahendusskeemis ette nähtud fondi summa oluline muutmine heaks või esitada selle kohta vastuväide 24 tunni jooksul alates kriisilahendusskeemi vastuvõtmisest.
            
         
               (3)
            
            
               Võttes arvesse määruse artikli 18 lõikes 7 sätestatud lühikest tähtaega, tuleks nõukogu õigusakt vastu võtta kirjaliku hääletuse teel. Kriisilahendusskeemi kohta vastuväidete esitamise või kriisilahendusskeemis ette nähtud fondi summa olulise muutmise heakskiitmise või selle kohta vastuväite esitamise menetlus on oma laadilt kiireloomuline.
            
         
               (4)
            
            
               Kiireloomulisusest tulenevalt võib nõukogu küsimusi arutada ja otsuseid teha selliste dokumentide ja nende kavandite alusel, mis on koostatud ühes kehtivate keele-eeskirjadega ette nähtud keeles, nagu on sätestatud nõukogu kodukorra artikli 14 lõikes 1. See ei tohiks kahtluse alla seada kohustust võtta otsus vastu ja avaldada see kõigis kehtivate keele-eeskirjadega ette nähtud keeltes hilisemas etapis,
            
         ON VASTU VÕTNUD KÄESOLEVA OTSUSE:
   Artikkel 1
   1.   Kui nõukogul tuleb võtta vastu otsus komisjoni poolt Euroopa Parlamendi ja nõukogu 15. juuli 2014. aasta määruse (EL) nr 806/2014 (millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010) artikli 18 lõike 7 raames esitatud ettepaneku alusel, võetakse nõukogu õigusakt vastu kirjaliku hääletuse teel.
   2.   Otsuse vastuvõtmisel võib nõukogu küsimusi arutada ja otsuseid teha selliste dokumentide ja nende kavandite alusel, mis on koostatud ainult inglise keeles.
   Artikkel 2
   Käesolev otsus jõustub selle Euroopa Liidu Teatajas avaldamise päeval.
   Seda kohaldatakse alates 1. jaanuarist 2016.
   
      Brüssel, 14. juuli 2015
      
         
            Nõukogu nimel
         
         
            eesistuja
         
         P. GRAMEGNA
      
   
   
      (1)  ELT L 325, 11.12.2009, lk 35.
   
      (2)  ELT L 225, 30.7.2014, lk 1.